סמר

סָמָר הוא קיבוץ השומר הצעיר בערבה בקרבת העיר אילת השייך למועצה אזורית חבל אילות. היישוב הוקם בשנת 1976 על ידי גרעין שהורכב מבני משקים שהעדיפו מסגרת קיבוצית שונה מזו שגדלו בה. שמו נגזר משמו של צמח בר הגדל באזור הערבה ובים המלח. גאוגרפיה סמר הוא אחד הקיבוצים היחידים המקיימים אורח חיים קיבוצי ושיתופי. כמו כן, סמר הוא הקיבוץ היחידי בו קיימת קופה שיתופית פתוחה, ואין הקצבה כספית לכל משפחה. במקום זאת, כל חבר קיבוץ יכול להוציא מהקופה כל סכום בו הוא מעוניין, ולהכניס אליה את ההכנסה שלו (אין הגבלה להוצאה ולהכנסה של כל חבר). ובכל תחילת חודש מקבל כל בית אב דף הוצאות וציפה של משיכות לחודש הבא נוסף לכך, בקיבוץ אין מנהלי עבודה, כך שכל אחד יכול לעבוד כל כמות שעות, על פי החלטתו האישית. משק הקיבוץ מבוסס בעיקר על ייצוא תמרים אורגניים לחו"ל, רפת (החלב נמכר לקיבוץ יטבתה), ועוד. בבעלות הקיבוץ נמצאות האדמות של שיטים הנמצאות על כביש 40 צפונית לצומת שיזפון, שם פועל מתחם לאירוח פסטיבלים, סדנאות, אירועים וקבוצות. במקום חיה קהילה קטנה של כ-30 אנשים המפעילה ומתחזקת את המתחם והאירועים המתקיימים בו. בעבר פעל בשיטים "אשרם במדבר". בקיבוץ ישנו מתקן ליצור חשמל מאנרגיה סולרית בשיטת מגדל שמש. בשיטה זו אור השמש מרוכז על ידי הליוסטטים המעבירים את האנרגיה לקולטן הנמצא בראש המגדל. כיום המגדל כבר לא פועל מכיוון שהמפעיל החיצוני פשט את הרגל. גלריית תמונות ראו גם חולות סמר קישורים חיצוניים אתר האינטרנט הרשמי של סמר סמר, במרכז המידע לנגב ולגליל של תנועת אור קיבוץ סמר באתר מידעפון אילת סמר ואני, אליהו רגב (צצה), 1997 נועם דביר, אנרגיה סולארית: יש חדש תחת השמש, באתר הארץ, 16 ביולי 2009 מיכאל יעקובסון, סיבוב בשלושה חדרי אוכל בקיבוצים: משאבי שדה, שדה בוקר וסמר, בבלוג "חלון אחורי", 19 בדצמבר 2015 סמר למיטב הבנתי, יניב גולן, 2017 הילה ויסברג, ‏לטייל בהודו על חשבון החברים: בקיבוץ סמר בערבה לא חייבים לעבוד והכסף זורם לכולם, באתר גלובס, 14 באפריל 2022 רוני דורות, אוטופיה מדשדשת בקיבוץ סמר: מה קורה כשכולם הבוסים?, באתר הארץ, 17 במרץ 2024 יוגב כרמל, "חיים פה כמו בבועה, יש סיבה שעוד לא שמעו פה אזעקות", באתר מאקו, 12 בדצמבר 2024 רן שמעוני, זו פיסת השלווה האחרונה בישראל. אבל השקט מתעתע, באתר הארץ, 1 באפריל 2026 סמר פעם ראשונה (1979) בארכיון הסרטים הישראלי, סינמטק ירושלים הערות שוליים